Puțini s-ar gândi la asta, dar o modalitate prin care gospodăriile își pot reduce cheltuielile este alegerea intervalului potrivit pentru a porni mașina de spălat haine. Află, din rândurile de mai jos, când să bagi rufele la spălat. Există ore care îți umflă factura la curent.
Potrivit experților de la Gas Specialist Reading, există anumite perioade ale zilei în care folosirea mașinii de spălat rufe sau a uscătorului de rufe vă poate „încărca factura la curent”.
Motivul este simplu. Unele companii ce furnizează electricitate pot taxa suplimentar consumul de energie în orele de vârf, acest detaliu fiind menționat în contractele încheiate cu clienții.
Așadar, tarifele pot varia în funcție de momentul zilei, fiind mai mici în timpul orelor cu cerere scăzută sau în afara orelor de vârf și mai mari în perioadele cu cerere mare.
Specialiștii de la Gas Specialist Reading au punctat că „cel mai scump interval pentru a vă spăla sau usca hainele” este între orele 16 și 19, așa că „încercați să evitați” să vă folosiți aparatele din casă între aceste ore.
Prețurile la energie au „cel mai mic nivel” între 22:00 și 05:00 – mare grijă însă la gălăgia pe care o face mașina de spălat, pentru a evita încălcarea restricțiilor impuse în orele de liniște din bloc.
Un al mod de a minimiza consumul lunar de energie este folosirea ciclurilor de spălare cu apă la temperaturi mici.
Curățarea hainelor la temperaturi mai scăzute pentru mai puțin timp poate crește considerabil eficiența energetică a mașinii.
„Un ciclu de 30°C poate reduce consumul de energie al mașinii dumneavoastră de spălat la jumătate, comparativ cu un ciclu de la 40 până la 60°C”, au explicat specialiștii.
Setează un program de spălare de 40-60 de grade Celsius pentru igienizarea lenjeriei de pat, prosoapelor, articolelor de îmbrăcăminte sport – acestea putând să găzduiască o multitudine de bacterii.
Pentru a economisi cât mai mult, se recomandă utilizarea setării Eco, dacă mașina de spălat are un astfel de program. Mai mult, este importantă încărcarea adecvată a mașinii de spălat, nu porni aparatul pentru doar câteva articole vestimentare.